CELEX: 32019D2212
Language: fi
Date: 2019-12-20 00:00:00
Title: Komission täytäntöönpanopäätös (EU) 2019/2212, annettu 20 päivänä joulukuuta 2019, pilottihankkeesta tiettyjen kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetussa Euroopan parlamentin ja neuvoston asetuksessa (EU) 2017/2394 säädettyjen hallinnollista yhteistyötä koskevien säännösten täytäntöönpanemiseksi sisämarkkinoiden tietojenvaihtojärjestelmän avulla (ETA:n kannalta merkityksellinen teksti)

23.12.2019   
               
               
                  FI
               
               
                  Euroopan unionin virallinen lehti
               
               
                  L 332/159
               
            
         KOMISSION TÄYTÄNTÖÖNPANOPÄÄTÖS (EU) 2019/2212,
         annettu 20 päivänä joulukuuta 2019,
         pilottihankkeesta tiettyjen kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetussa Euroopan parlamentin ja neuvoston asetuksessa (EU) 2017/2394 säädettyjen hallinnollista yhteistyötä koskevien säännösten täytäntöönpanemiseksi sisämarkkinoiden tietojenvaihtojärjestelmän avulla
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon hallinnollisesta yhteistyöstä sisämarkkinoiden tietojenvaihtojärjestelmässä ja komission päätöksen 2008/49/EY kumoamisesta (IMI-asetus) 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1024/2012 (1) ja erityisesti sen 4 artiklan 1 kohdan,
         sekä katsoo seuraavaa:
         
                     (1)
                  
                  
                     Asetuksella (EU) N:o 1024/2012 perustettu sisämarkkinoiden tietojenvaihtojärjestelmä, jäljempänä ’IMI’, on internetin kautta käytettävä ohjelmasovellus, jonka komissio on kehittänyt yhteistyössä jäsenvaltioiden kanssa auttaakseen jäsenvaltioita unionin säädösten mukaisten tietojenvaihtovaatimusten noudattamisessa siten, että jäsenvaltioiden käyttöön asetetaan keskitetty yhteydenpitojärjestelmä, joka helpottaa rajojen yli tapahtuvaa tietojenvaihtoa ja keskinäistä avunantoa.
                  
               
                     (2)
                  
                  
                     Asetuksen (EU) N:o 1024/2012 4 artiklan 1 kohdan mukaan komissio voi toteuttaa pilottihankkeita, joissa arvioidaan IMIn tehokkuutta sellaisten unionin säädöksiin sisältyvien hallinnollista yhteistyötä koskevien säännösten täytäntöönpanossa, joita ei ole lueteltu asetuksen liitteessä.
                  
               
                     (3)
                  
                  
                     Euroopan parlamentin ja neuvoston asetuksessa (EU) 2017/2394 (2) vahvistetaan edellytykset, joiden mukaisesti unionin kuluttajansuojalainsäädännön täytäntöönpanosta vastaavat toimivaltaiset viranomaiset tekevät yhteistyötä ja sovittavat toimensa yhteen keskenään ja komission kanssa. Asetuksen 35 artiklassa edellytetään, että komissio perustaa sähköisen tietokannan ja pitää sitä yllä kaikkea kyseisen asetuksen nojalla tapahtuvaa toimivaltaisten viranomaisten, yhteysvirastojen ja komission välistä viestintää varten. Siinä edellytetään myös, että niiden tahojen, jotka tekevät kyseisen asetuksen 27 mukaisesti ulkoisen hälytyksen, toimittamat tiedot tallennetaan sähköiseen tietokantaan ja niitä käsitellään siinä. Lisäksi asetuksen 23 artiklan 3 kohdassa säädetään, että Euroopan pankkiviranomainen osallistuu joihinkin toimiin tarkkailijana, minkä vuoksi Euroopan pankkiviranomaisen olisi tällaisessa tapauksessa voitava käyttää sähköistä tietokantaa, jotta se voi tarkkailla asiaan liittyvää tietojenvaihtoa.
                  
               
                     (4)
                  
                  
                     Komissio on antanut komission täytäntöönpanopäätöksen (EU) 2019/2213 (3), jossa vahvistetaan asetuksen (EU) 2017/2394 nojalla perustetun sähköisen tietokannan toimintaa koskevat käytännölliset ja operatiiviset järjestelyt kyseisen asetuksen tiettyjen säännösten mukaisesti tapahtuvan tietojenvaihdon osalta. IMI voisi olla tehokas väline pantaessa täytäntöön täytäntöönpanopäätöksen (EU) 2019/2213 soveltamisalaan kuuluvat hallinnollista yhteistyötä koskevat säännökset. Kyseisten säännösten osalta olisi näin ollen toteutettava asetuksen (EU) N:o 1024/2012 4 artiklan mukainen pilottihanke.
                  
               
                     (5)
                  
                  
                     Asetuksessa (EU) 2017/2394 määritellään kyseisessä asetuksessa vahvistettujen hallinnollista yhteistyötä koskevien säännösten soveltamisesta vastaavat eri toimijat. Jotta voidaan varmistaa säännösten tehokas soveltaminen, kyseisiä toimijoita olisi pidettävä pilottihankkeessa IMI-toimijoina.
                  
               
                     (6)
                  
                  
                     IMIn olisi sisällettävä tekniset toiminnot, joiden avulla toimivaltaiset viranomaiset, yhteysvirastot, komissio ja muut toimijat voivat täyttää ne asetuksen (EU) 2017/2394 mukaiset velvoitteensa, jotka kuuluvat täytäntöönpanopäätöksen (EU) 2019/2213 soveltamisalaan. IMIssä olisi varmistettava, että mainituilla toimijoilla on pääsy ainoastaan niihin toimintoihin, joita ne tarvitsevat voidakseen täyttää asetuksen mukaiset velvoitteensa.
                  
               
                     (7)
                  
                  
                     IMIn avulla IMI-toimijat voivat vaihtaa tietoja ja pitää yhteyttä jäsennellysti. Tämä tarkoittaa sitä, että kaikessa IMIn välityksellä tapahtuvassa tietojenvaihdossa ja käsittelyssä on käytettävä jäsenneltyjä lomakkeita. Näiden lomakkeiden käyttö täyttää kaikki asetuksen (EU) 2017/2394 vaatimukset käyttää vakiolomakkeita (kuten 13 artiklan 3 kohdan vaatimuksen) sellaisessa tietojenvaihdossa, joka kuuluu pilottihankkeen piiriin.
                  
               
                     (8)
                  
                  
                     Asetuksen (EU) 2017/2394 35 artiklan 3 kohdassa säädetään, että rikkomusta koskevia tietoja säilytetään sähköisessä tietokannassa ainoastaan sen ajan kuin on tarpeen niitä tarkoituksia varten, joihin tiedot kerättiin ja käsiteltiin, ja enintään viiden vuoden ajan asiaan liittyvän yhteistyön päättymisestä. Sen vuoksi IMIssä olisi varmistettava, että heti kun rikkomiseen liittyviä tietoja ei enää tarvita, ne voidaan poistaa IMIstä ja että tällaiset tiedot poistetaan joka tapauksessa viimeistään 5 vuoden kuluttua asetuksen (EU) 2017/2394 35 artiklan 3 kohdan toisen alakohdan a, b tai c alakohdassa tarkoitetun päivän jälkeen. IMIin olisi jäätävä tietojenvaihdosta ainoastaan kirjaus. Tämän säännöksen ei pitäisi vaikuttaa asetuksen (EU) N:o 1024/2012 14 artiklan soveltamiseen niin, että kyseisen artiklan soveltaminen johtaisi osana pilottihanketta tallennettujen henkilötietojen aiempaan suojaamiseen tai poistamiseen.
                  
               
                     (9)
                  
                  
                     Komissio toimittaa arvioinnin pilottihankkeen tuloksista Euroopan parlamentille ja neuvostolle asetuksen (EU) N:o 1024/2012 4 artiklan 2 kohdan mukaisesti. On aiheellista täsmentää määräaika, johon mennessä arviointi kuuluu toimittaa. Johdonmukaisuuden vuoksi kyseisen päivämäärän olisi oltava sama kuin sen päivämäärän, johon mennessä asetuksen (EU) 2017/2394 40 artiklassa tarkoitettu kertomus kuuluu toimittaa.
                  
               
                     (10)
                  
                  
                     Tässä päätöksessä säädetyt toimenpiteet ovat asetuksen (EU) N:o 1024/2012 24 artiklalla perustetun komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Pilottihanke
            Asetuksen (EU) 2017/2394 11–23, 26, 27 ja 28 osalta toteutetaan pilottihanke mainituissa artikloissa vahvistettujen hallinnollista yhteistyötä koskevien säännösten täytäntöön panemiseksi sisämarkkinoiden tietojenvaihtojärjestelmän, jäljempänä ’IMI’, avulla.
         
         
            2 artikla
            Toimivaltaiset viranomaiset ja muut IMI-toimijat
            
               1.   Pilottihankkeen toteuttamiseksi asetuksen (EU) 2017/2394 5 artiklan mukaisesti nimettyjä toimivaltaisia viranomaisia ja yhteysvirastoja sekä tahoja, jotka ovat kyseisen asetuksen 27 artiklan 1 kohdan mukaisesti oikeutettuja tekemään ulkoisen hälytyksen, on pidettävä asetuksen (EU) N:o 1024/2012 5 artiklan toisen kohdan f alakohdassa tarkoitettuina toimivaltaisina viranomaisina.
            
            
               2.   Pilottihankkeen toteuttamiseksi tahoja, jotka ovat asetuksen (EU) 2017/2394 27 artiklan 2 kohdan mukaisesti oikeutettuja tekemään ulkoisen hälytyksen, ja Euroopan pankkiviranomaista kyseisen asetuksen 23 artiklan 3 kohdassa tarkoitetussa tarkkailijan ominaisuudessaan on pidettävä asetuksen (EU) N:o 1024/2012 5 artiklan toisen kohdan g alakohdassa tarkoitettuina IMI-toimijoina.
            
         
         
            3 artikla
            Hallinnollinen yhteistyö
            
               1.   Asetuksen (EU) 2017/2394 11 artiklan soveltamiseksi IMIn on sisällettävä etenkin seuraavat tekniset toiminnot:
               
                           a)
                        
                        
                           kyseisen artiklan mukaisen tietopyynnön toimittaminen, mukaan lukien mahdolliset täydentävät tiedot ja näyttö,
                        
                     
                           b)
                        
                        
                           pyynnön toimittaminen eteenpäin asianomaiselle toimivaltaiselle viranomaiselle,
                        
                     
                           c)
                        
                        
                           tietopyyntöön vastaaminen,
                        
                     
                           d)
                        
                        
                           ilmoittaminen pyynnön esittävälle viranomaiselle ja komissiolle kieltäytymisestä vastata tietopyyntöön, mukaan lukien kieltäytymisen perusteet,
                        
                     
                           e)
                        
                        
                           tiedottaminen siinä tapauksessa, että tietopyynnöstä ei päästä yksimielisyyteen.
                        
                     
            
               2.   Asetuksen (EU) 2017/2394 12 artiklan soveltamiseksi IMIn on sisällettävä etenkin seuraavat tekniset toiminnot:
               
                           a)
                        
                        
                           kyseisen artiklan mukaisen täytäntöönpanotoimia koskevan pyynnön toimittaminen, mukaan lukien mahdolliset täydentävät tiedot ja näyttö,
                        
                     
                           b)
                        
                        
                           pyynnön toimittaminen eteenpäin asianomaiselle toimivaltaiselle viranomaiselle,
                        
                     
                           c)
                        
                        
                           ilmoittaminen pyynnön esittävälle viranomaiselle pyyntöön vastaamiseksi toteutetuista tai suunnitelluista vaiheista ja toimista, mukaan lukien tiedottaminen pyyntöön vastaamisen määräajasta,
                        
                     
                           d)
                        
                        
                           ilmoittaminen pyynnön esittävälle viranomaiselle, muiden jäsenvaltioiden toimivaltaisille viranomaisille ja komissiolle toteutetuista toimista ja niiden vaikutuksesta,
                        
                     
                           e)
                        
                        
                           ilmoittaminen pyynnön esittävälle viranomaiselle ja komissiolle kieltäytymisestä vastata täytäntöönpanotoimia koskevaan pyyntöön,
                        
                     
                           f)
                        
                        
                           tiedottaminen siinä tapauksessa, että täytäntöönpanotoimia koskevasta pyynnöstä ei päästä yksimielisyyteen.
                        
                     
            
               3.   Asetuksen (EU) 2017/2394 15–23 artiklan soveltamiseksi IMIn on sisällettävä etenkin seuraavat tekniset toiminnot:
               
                           a)
                        
                        
                           ilmoittaminen aikomuksesta käynnistää koordinoitu toimi,
                        
                     
                           b)
                        
                        
                           koordinaattorin määrittäminen ja nimeäminen koordinoidulle toimelle,
                        
                     
                           c)
                        
                        
                           ilmoittaminen koordinoidun toimen käynnistämisestä,
                        
                     
                           d)
                        
                        
                           ilmoittaminen aikomuksesta osallistua koordinoituun toimeen,
                        
                     
                           e)
                        
                        
                           tiedottaminen tutkintatoimien tuloksista asetuksen (EU) 2017/2394 17 artiklan 3 kohdan mukaisesti,
                        
                     
                           f)
                        
                        
                           ilmoittaminen päätöksestä kieltäytyä osallistumasta koordinoituun toimeen, mukaan lukien päätöksen perustelut ja mahdolliset todistusasiakirjat
                        
                     
                           g)
                        
                        
                           ilmoittaminen tutkimuksen tuloksia ja laajalle levinneen rikkomuksen arviointia koskevasta yhteisestä kannasta,
                        
                     
                           h)
                        
                        
                           tiedottaminen koordinoituun toimeen liittyvistä sitoumuksista,
                        
                     
                           i)
                        
                        
                           tiedottaminen koordinoidun toimen edistymisestä,
                        
                     
                           j)
                        
                        
                           tiedottaminen keskinäistä avunantoa koskevista pyynnöistä, joilla voi olla merkitystä koordinoidun toimen kannalta,
                        
                     
                           k)
                        
                        
                           tiedottaminen mahdollisten täytäntöönpanotoimien koordinoinnista,
                        
                     
                           l)
                        
                        
                           tiedottaminen koordinoidun toimen lopettamisesta.
                        
                     
            
               4.   Asetuksen (EU) 2017/2394 26 artiklan soveltamiseksi IMIn on sisällettävä etenkin seuraavat tekniset toiminnot:
               
                           a)
                        
                        
                           hälytyksen tekeminen, mukaan lukien kaikki täydentävät tiedot ja mahdollinen ilmoitus aikomuksesta käynnistää koordinoitu toimi,
                        
                     
                           b)
                        
                        
                           hälytyksen sisältämien tietojen oikaiseminen,
                        
                     
                           c)
                        
                        
                           hälytyksen peruuttaminen,
                        
                     
                           d)
                        
                        
                           pyyntö tarkastaa, tapahtuuko muualla samankaltaisia rikkomuksia tai onko näissä toteutettu täytäntöönpanotoimia tällaisia rikkomuksia vastaan,
                        
                     
                           e)
                        
                        
                           vastaaminen tällaisiin pyyntöihin,
                        
                     
                           f)
                        
                        
                           saapuvien viestien jakaminen asianmukaisille toimivaltaisille viranomaisille.
                        
                     
            
               5.   Asetuksen (EU) 2017/2394 27 artiklan soveltamiseksi IMIn on sisällettävä etenkin seuraavat tekniset toiminnot:
               
                           a)
                        
                        
                           ulkoisen hälytyksen tekeminen, mukaan lukien kaikki täydentävät tiedot,
                        
                     
                           b)
                        
                        
                           ulkoisen hälytyksen sisältämien tietojen oikaiseminen,
                        
                     
                           c)
                        
                        
                           ulkoisen hälytyksen peruuttaminen,
                        
                     
                           d)
                        
                        
                           saapuvien viestien jakaminen asianmukaisille toimivaltaisille viranomaisille.
                        
                     
            
               6.   Asetuksen (EU) 2017/2394 28 artiklan soveltamiseksi IMIn on sisällettävä tekniset toiminnot, joilla muun muassa ilmoitetaan rikkomuksen käsittelemiseksi toteutetuista toimenpiteistä.
            
         
         
            4 artikla
            IMI-toimintojen käyttö
            IMIssä on varmistettava, että kaikilla tahoilla, joita pilottihanketta sovellettaessa pidetään 2 artiklan nojalla toimivaltaisina viranomaisina tai muina IMI-toimijoina, on pääsy ainoastaan niihin IMI-toimintoihin, joita ne tarvitsevat voidakseen täyttää asetuksen (EU) 2017/2394 mukaiset velvoitteensa.
         
         
            5 artikla
            Tietojen säilyttäminen
            
               1.   IMIn on sisällettävä tekniset toiminnot, joilla voidaan poistaa kaikki rikkomusta koskevat, IMIin osana pilottihanketta tallennetut tiedot heti, kun asianomaiset IMI-toimijat ilmoittavat, että kyseisiä tietoja ei enää tarvita niihin tarkoituksiin, joita varten ne kerättiin ja käsiteltiin. IMIssä on varmistettava myös, että kaikki tällaiset tiedot poistetaan joka tapauksessa viimeistään 5 vuoden kuluttua asetuksen (EU) 2017/2394 35 artiklan 3 kohdan toisen alakohdan a, b tai c alakohdassa kyseiselle hallinnolliselle yhteistyölle määritetystä päivästä.
            
            
               2.   Näiden tietojen poistamisen jälkeen IMIin jää asianomaisesta tietojenvaihdosta ainoastaan kirjaus, josta on poistettu kaikki tiedot, joista rikkomus voitaisiin tunnistaa.
            
            
               3.   Edellä oleva 1 kohta ei vaikuta asetuksen (EU) N:o 1024/2012 14 artiklan mukaisiin velvollisuuksiin suojata ja poistaa IMIin osana pilottihanketta tallennettuja henkilötietoja, jos kyseisen artiklan soveltaminen johtaisi tällaisten tietojen aiempaan suojaamiseen tai poistamiseen.
            
         
         
            6 artikla
            Arviointi
            Asetuksen (EU) N:o 1024/2012 4 artiklan 2 kohdassa edellytetty pilottihankkeen tulosten arviointi toimitetaan Euroopan parlamentille ja neuvostolle viimeistään 17 päivänä tammikuuta 2023.
         
         
            7 artikla
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Sitä sovelletaan 17 päivästä tammikuuta 2020.
            Tehty Brysselissä 20 päivänä joulukuuta 2019.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 316, 14.11.2012, s. 1.
         
            (2)  Euroopan parlamentin ja neuvoston asetus (EU) 2017/2394, annettu 12 päivänä joulukuuta 2017, kuluttajansuojalainsäädännön täytäntöönpanosta vastaavien kansallisten viranomaisten yhteistyöstä ja asetuksen (EY) N:o 2006/2004 kumoamisesta (EUVL L 345, 27.12.2017, s. 1).
         
            (3)  Komission täytäntöönpanopäätös (EU) 2019/2213, annettu 20 päivänä joulukuuta 2019, Euroopan parlamentin ja neuvoston asetuksen (EU) 2017/2394 nojalla perustetun sähköisen tietokannan toimintaa koskevien käytännön järjestelyjen ja toiminnallisten järjestelyjen vahvistamisesta tietyn kyseiseen asetukseen perustuvan viestinnän osalta (katso tämän virallisen lehden sivu 163).